สวัสดีค่ะ คุณ ดิฉันได้ฝังยาคุมกำเนิดแบบ 5 ปี ยาจะหมดอายุ วันที่ 12 เม.ย.2563 ตลอดระยะเวลาที่ฝังประจำเดือนมาตลอดค่ะ มาแบบกระปิดกระปรอย ตั้งแต่เดือนธ.ค.62-ปัจจุบัน ประจำเดือนไม่มา และมีอาการเจ็บที่หัวนม รุ้สึกตัดเต้านม ปวดหลัง ขึ้นไส้ ปัสวะบ่อย แต่ยังไม่ได้ซื้อชุดทดสอบการตั้งครรภ์มาลองทดสอบค่ะ อยากทราบว่ามีโอกาสไหมที่ยาคุมใกล้จะหมดอายุ ทำให้ฤทธิ์ของยาเสื่อมลงและทำให้เกิดการตั้งครรภ์ขึ้นได้ เนื่องจากว่าดิฉันมีเพศสัมพันธ์กับสามีทุกวัน สามีก็หลั่งในแบบปกติ ขอบพระคุณสำหรับคำตอบและข้อแนะนำคะ
สวัสดีครับ ตามทฤษฎี ถ้าเป็นการฝังยาคุมกำเนิดแบบ 5 ปี ยาก็จะออกฤทธิ์ โดยไม่จำเป็นต้องใช้วิธีอื่นในการป้องกันการตั้งครรภ์ ตลอดระยะเวลา 5 ปีครับ เพราะเวชภัณฑ์เหล่านี้ได้รับการวิจัยและออกแบบมาแล้วว่าสามารถปล่อยยาให้ได้ระดับฮอร์โมนที่พอเหมาะในช่วงเวลาเหล่านั้นครับอย่างไรก็ดี แม้ความเป็นไปได้ที่จะตั้งครรภ์ในกรณีจะต่ำ ก็ควรใช้ตรวจการตั้งครรภ์เพื่อความแน่ใจครับ ซึ่งถ้าผลเป็นลบ ก็อาจเกิดจากสาเหตุอื่นดังนี้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดดังนั้น หากประจำเดือนยังไม่มา และตรวจไม่พบการตั้งครรภ์ ก็แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ